Ukrainan pakolaiskriisi

Ukrainan pakolaiskriisi alkoi Venäjän hyökättyä Ukrainaan 24. helmikuuta 2022. Viikko Venäjän hyökkäyksen jälkeen miljoona ihmistä oli paennut ulkomaille ja 22. maaliskuuta mennessä pakolaisia oli yli kolme ja puoli miljoonaa.  Arviolta kuusi ja puoli miljoonaa ihmistä oli joutunut jättämään kotinsa maan sisällä.

Lukumäärällisesti eniten Ukrainasta, mukaan lukien Donetskin ja Luhanskin separatistialueet oli paennut suurimpiin läntisiin naapurimaihin, eli Puolaan ja Romaniaan. Mutta vain neljän miljoonan asukkaan Moldova kantoi suurimman taakan: 24. maaliskuuta sinne oli saapunut Yhdistyneiden kansakuntien pakolaisjärjestö UNHCR:n mukaan 370 000 pakolaista.

Venäjä on siirtänyt tuhoamiltaan alueilta ihmisiä Venäjälle tai heille on avattu poistumistie ainoastaan Venäjälle. Venäjällä pakolaisten tietoja rekisteröidään, ja heidän mielipiteitään kirjataan ja niihin, myös lasten, pyritään vaikuttamaan.Elina Saarilahti: Venäjän viran­omaisia kehotetaan ilmoittamaan ukrainalaisten pakolaisten ”ekstremistisistä” ajatuksista Helsingin Sanomat 8.7.2022. Viitattu 9.7.2022

Suomeen saapui vuoden 2022 aikana 45 000 tilapäisen suojelun saanutta ukrainalaista pakolaista. Pakolaisten määrä saattaa alkuvuoden 2023 aikana vielä huomattavasti lisääntyä.Suomeen saapunut ennätys­määrä pakolaisia – sisä­ministeri Mikkonen: ”Tilanne on poikkeuksellinen”. Ilta-Sanomat 14.12.2022.

 Lähteet 

Luokka:Pakolaisuus
Luokka:Venäjän hyökkäys Ukrainaan 2022